Kalad (märk)

Kalad (ladina keeles Pisces) (♓) on kaheteistkümnes sodiaagimärk.

Kaasaegse teadusliku maailmapildi kohaselt kvalifitseerub sodiaagimärkide kontseptsioon ja astroloogia tervikuna pseudoteaduse alla.

Lühiiseloomustus

Sodiaagi viimane märk võtab kokku kõigi eelmiste märkide kogemused. Kalade Päikesega inimesel on teiste märkide esindajaist tugevam tervikutaju, ta ei tähtsusta detaile üle, halvemal juhul võib neile isegi liiga vähe tähelepanu pöörata. Kalasid iseloomustab hea fantaasia, tundlikkus, altruism, sageli on nad looma- ja loodusesõbrad või omavad kunstiandeid. Intuitsioon on neil tugev. Neil ei pruugi olla palju energiat, sest nad kipuvad enda peale võtma ka võõraid muresid, sageli globaalseid probleeme. Tugeva tervikutaju tõttu on neil raskem tajuda piiri iseenda ja teiste vahel. Negatiivse poole pealt kalduvad Kalad teistest sagedamini mõnuaineid tarvitama ning probleemide eest põgenema . 

Kuu Kalade märgis viitab inimesele, kes on uutes situatsioonides paindlik ja oskab vooluga kaasa minna. Ta on väliste mõjude suhtes ääretult vastuvõtlik, võib tajuda teiste tundeid nagu enda omi ning omaks võtta nende hoiakuid. On tundlik ja seetõttu ka teiste suhtes üsna empaatiline. Halvema poole pealt võib inimene olla liiga emotsionaalne, viletsa reaalsustajuga ja kippuda end haletsema, selle asemel et probleemidele aktiivselt lahendust otsida .

Merkuur Kalades näitab, et inimene ei pruugi suuta enda sees toimuvat selgelt väljendada, andes konkreetsetele küsimustele põiklevaid või napisõnalisi vastuseid. Ta on ümbruskonnast kergesti mõjutatav ning võib seega omaks võtta teiste inimeste seisukohti ja arvamusi. Tal ei pruugi olla hea faktimälu, kuid tal on tugev intuitsioon. Tal on elav kujutlusvõime, mis võib kasuks tulla loometegevuses, ent võimendada üles hirme ja pisiprobleeme .

Veenus Kalade märgis näitab, et inimesel võivad armastus ja kaastunne segamini minna, on suhetes vahel väga ennastohverdav. Armastuses on oluline hingeside, inimene võib lähisuhetes olla ka üsna idealistlik ja illusioonide kütkes. Rahaasjus on ta teiste suhtes ülimalt suuremeelne ja kaldub sageli laskma end ära kasutada. Parimal juhul oskab oma intuitsiooni kasutada kasulike investeeringute tegemiseks .

Marss Kalades ütleb, et inimese energiatase sõltub palju tema tujudest ja ümbritsevast keskkonnast. Energia taastamiseks sobib talle üksindus ja uni. Ta ei julge oma ego ega agressiivsust enamasti avalikult väljendada, vaid kasutab varjatumaid võtteid. Tema agressiivsus võib temas süütundeid tekitada. Sageli hea tantsija, ujuja, suusataja, uisutaja .

Jupiter Kalades viitab sellele, et inimene on väga suure empaatiavõimega ja kaastundlik. Usub inimkonna headusesse ja ülemaailmsesse õiglusse ning see usk aitab ka teda ennast. Vaimne lektüür ja võimalus üksi olla aitavad teda elus edasi. Halvemal juhul võib jääda teiste aitamisest sõltuma .

Saturn Kalades näitab, et inimene suudab ühendada loomingulisuse ja praktilise meele. Võib kannatada alaväärsustunde all, kui pole endas üles leidnud loomingulisust ja usku kõrgematesse jõududesse .

Uraan liikus Kalades viimati umbes aastail 2003–2011 ja enne seda 1919–1928. Neis vahemikes sündinud põlvkonnad kannavad sügavat intuitiivset tarkust, nad suudavad kergesti vabaneda vanadest ja tarbetuks muutunud kommetest. Inimesed on teiste suhtes väga tundlikud, tundes vajadust teenida inimkonda ja võivad halvemal juhul sellega oma tundlikule närvikavale liiga teha .

Neptuun liigub Kalade märgis aastail 2012–2025. Sel ajal sündinud põlvkond on teistest tugevama tervikutajuga, hea fantaasia ja intuitsiooniga, mis asendab tihti ratsionaalset mõistust. Neil on võimeid tuua uusi arengusuundi religiooni, müstikasse, kunstidesse. Negatiivse poole pealt võib neil olla tugevam tõmme mõnuainete poole .

Pluuto liikus Kalade märgis viimati umbes aastatel 1799–1823 ja teeb seda uuesti umbes aastatel 2043–2067. Sel ajastul sündiv põlvkond arvatakse tegevat suuri muutusi kunstis ja kultuuris. Eelmine samasugune periood tõi maailmale romantismi õitsengu .

Traditsioonilised vastavused
pisi|Kalad
pisi|199px|Ametüst on üks Kalade sünnikivi
 Parameeter Aeg  u 19. veebruar – 19. märtsValitseja  Jupiter ja NeptuunDomineeriv sõnapaar  ma usunSünnimaja  kaheteistkümnesOmadus  muutlikElement  vesiPolaarsus  negatiivneEksaltatsioon  Veenus Langus  [puudub]Pagendus  MerkuurAastaaeg  varakevadNädalapäev  neljapäevNumber  7Füsioloogia  jalad, lümfisüsteem, ajuripatsSünnikivid  ametüst, kuukiviKristallid  heliotroop, akvamariin, berüll, ahhaat, kaltsiit, krüsopaas, fluoriit, labradoriit, smitsoniit, päikesekiviMetall  tinaVärvid  mahe mereroheline, puhasvalge, kahvatulilla, purpur, violetne, hõbeLoomad  kalad, delfiinid, mereimetajadTaimed  vesiroos, vetikad, sõnajalad, samblad, kuningakepp, iiris, orhidee, kannikePuud  paju, viigipuu, sarapuu, kääbustammKohad  Portugal, eriti Lissabon; Sahara; Skandinaavia; Prantsusmaa, eriti Normandia; Hispaania, eriti Sevilla; Põhja-Ameerika, eriti Vermont ja Hollywood; Aleksandria; Varssavi; Jeruusalemm; igasugused vesised kohad, eriti sood, meri või allikalised kohad, kalatiigid ja kohad, kus sigivad veelinnud; vesiveskid; veeäärsed majad; kaevud ja pumbamajad; tammid; vallikraavid; vanad eraklad

Viited

Kategooria:Kalender
Kategooria:Sodiaagimärgid